রাজধানীতে মাদকবিরোধী বিশেষ অভিযান পরিচালনা করে মাদক সেবন ও বিক্রির অভিযোগে ৪৫ জনকে গ্রেফতার করেছে ঢাকা মহানগর পুলিশ (ডিএমপি)। গত শনিবার সকাল ৬টা থেকে গতকাল সকাল ৬টা পর্যন্ত এ অভিযান চলে। ডিএমপির উপকমিশনার (মিডিয়া) মাসুদুর রহমান জানান, রাজধানীর বিভিন্ন এলাকায় মাদকবিরোধী অভিযান চালিয়ে ৪৫ জনকে গ্রেফতার করেছে বিভিন্ন থানা ও গোয়েন্দা পুলিশ। এ সময় তাদের কাছ থেকে ২ হাজার ৫৮৭ পিস ইয়াবা ট্যাবলেট, ৫৯৭ গ্রাম ৫২ পুরিয়া হেরোইন, ১ কেজি গাঁজা ও ১ হাজার ৮ ক্যান বিয়ার উদ্ধার করা হয়। তাদের বিরুদ্ধে সংশ্লিষ্ট থানায় মাদক আইনে ৩০টি মামলা করা হয়েছে।